**OBRAZLOŽENJE POSEBNOG DIJELA FINANCIJSKOG PLANA 2023.-2025.**

Razdjel:**109 MINISTARSTVO PRAVOSUĐA I UPRAVE**

Glava:**10965**

Aktivnost:**6380003**

Broj RKP-a: **20778** Razina: **11**

Matični broj: **01228226** Šifra djelatnosti: **8423**

Naziv obveznika: **ŽUPANIJSKI SUD U** Razdjel: **109**

**SLAVONSKOM BRODU** Šifra grada/opć.: **396**

Pošta i mjesto: **35000** **SLAVONSKI BROD** OIB: **88717538459**

Ulica i kućni broj: **TOME SKALICE 2**

**PRIHODI I PRIMICI**

U 2023.godini planirano je ukupno 1.557.449 EUR prihoda. Od tog iznosa 1.556.838 EUR se odnosi na prihode iz nadležnog proračuna, a 611 EUR na vlastite prihode od najma prostora za samoposlužni caffe aparat, te prihoda od fotokopiranja u spisu. Navedeni prihodi se koriste za plaćanje dijela računa za uredski materijal i energiju.

U 2024. godini planira se ukupni prihod od 1.605.150 EUR iz nadležnog proračuna te vlastiti prihod od 611 EUR.

U 2025. godini planira se prihod iz nadležnog proračuna od 1.641.131 EUR, te 611 EUR vlastitih prihoda. Što se tiče dinamike prihoda oni ostaju u okvirima iz prethodnih godina osim prihoda za intelektualne usluge koji se povećavaju u odnosu na prethodnu godinu za oko 60% jer se pokazalo da su prihodi iz prijašnjih godina nedostatni. Također planira se povećanje prihoda za podmirenje troškova električne energije i lož ulja za oko 30% koje su poskupjele značajno u odnosu na prethodnu godinu.

**RASHODI I IZDACI**

**2023.-2025.**

**PLAĆE I DOPRINOSI**

U Županijskom sudu u Slavonskom Brodu i u Stalnoj službi Požega zaposleno je na dan 31.08.2022. ukupno 49 djelatnika: 1 sutkinja ovlaštena za obavljanje poslova sudske uprave, 13 sudaca, 1 viši sudski savjetnik, 1 ravnatelj sudske uprave,26 službenika i 7 namještenika, s tim da će se 01.10.2022 zaposliti još jedna spremačica. Početkom godine su 2 suca otišla u mirovinu, pa se na njihovo mjesto planira zapošljavanje 2 suca, te još jednog suca za kazneno pravo umjesto sutkinje koja je krajem 2020. otišla na Visoki kazneni sud.Također planira se zapošljavanje 2 osobe s visokom stručnom spremom za pružanje podrške žrtvama kaznenih djela, te 1 zapisničara. Slijedom navedenog u Sudu bi 2023. godine radilo 17 sudaca, 31 službenik i 8 namještenika. Osnovice plaće za dužnosnike iznosi 625,20 EUR uvećan za pripadajući koeficijent,te minuli rad što daje iznos bruto plaće potreban za suce od **676.886,32 EUR** . Plaće za službenike i namještenike izračunate su na temelju osnovice od 884,39 EUR i pripadajućeg koeficijenta uvećanog za minuli rad, te bi iznos bruto plaće za 28 službenika u 2023. godini bio **344.017.52 EUR**. Bruto plaća potrebna za 8 namještenika **76.448 EUR.** Također, dopisom Ministarstva od 17.05.2022. za Županijski sud u Slavonskom Brodu predviđeno je zapošljavanje 2 stručne osobe za podršku žrtvama kaznenih djela i svjedoke visoke stručne spreme, te je slijedom navedenog potrebno planirati  **25.482 EUR** za bruto plaće novozaposlenih. Sredstva potrebna ukupno za bruto plaće iznosila bi **1.122.834,96** **EUR**, a za prekovremeni rad (aktivna dežurstva sudaca i zapisničara) potrebno je cca. **1990,84 EUR**. Također, vezano za primitak novog suca, bit će potrebno zaposliti još 1 zapisničara koji bi mu se dodijelio, te jei za njega bilo potrebno planirati **5.308,91 EUR** jer vjerojatno neće biti primljen početkom godine**.** Iz navedenog slijedi da bi za bruto plaće za 17 sudaca, 31 službenika , 8 namještenika bilo potrebno, uključujući i prekovremeni rad ukupno **1.130.135 EUR**. Za doprinose za zdravstveno osiguranje (1.130.135 EURx16,5% EUR) potrebno je **186.472,23 EUR**. Slijedom navedenog ukupan trošak plaća (bruto II) za 2023. godinu iznosio bi **1.316.607 EUR**, **1.325.111 EUR u 2024.**uzimajući u obzir ugovoreno povećanje od 2% osnovice za službenike i namještenike, te **1.333.615 EUR u 2025**.godini kada se također predviđa rast plaća u određenom postotku.

**OSTALI RASHODI ZA ZAPOSLENE**

Ostali rashodi za zaposlene uključuju isplatu jubilarnih nagrada i to za 7 zaposlenika u 2023.godini. Dar za djecu u iznosu 100EUR primit će zaposlenici za 14 djece. Također planirana je i isplata eventualnih pomoći za dugotrajna bolovanja i smrti u obitelji. Planirana je i isplata regresa za 39 djelatnika u iznosu 232,27 EUR po djelatniku, te božićnice u iznosu 232,27 EUR po djelatniku. Izračun je kako slijedi:-**2023**. Regres (39x232,27=9058 EUR), dar za djecu (14x100EUR=1400EUR),Božićnica ( 39x232,27=9058 EUR).Pomoći, nagrade u iznosu 4.905 EUR. Ukupni ostali rashodi za zaposlene u iznosu **24.421 EUR** planiraju seza **2023.godinu, 26.545 EUR u 2024.godini, te 27.872 EUR u 2025. godini.**

**NAKNADE ZA PRIJEVOZ**

Zaposlenici primaju naknadu za prijevoz na posao i s posla u visini mjesečne karte za javni prijevoz i u visini 0,18 eur/km ako nemaju organiziran prijevoz po dolasku. Prosječan mjesečni iznos naknada za prijevoz koji varira iz mjeseca u mjesec je oko 1858 EUR , odnosno godišnje je to oko **22.297 EUR u 2023., 24.000 EUR u 2024., te 26.545 EUR u 2025. godini** uzimajući u obzir eventualna povećanja naknade za prijevoz**.**

**MATERIJALNI RASHODI**

**Uredski materijal** obuhvaća papir potreban za pisanje, tonere, koverte, papir s grbom, sredstva za dezinfekciju, čišćenje,higijenska sredstva i ostalo. Plan u okviru ove aktivnosti je u iznosu **15.927 EUR** za 2023. godinu, te **20.842 EUR za 2024**. U **2025**. godini planira se rashoda za uredski materijal u iznosu **33.247 EUR**.

**Poštanske i usluge telefona** planiraju se u iznosu od oko **24.000 EUR** godišnje u 2023., u **2024**. **26.000EUR, te 33.718 EUR u 2025**. godini zbog slanja i otpreme pošte, a što opet ovisi o količini dokumentacije koju treba otpremiti.

**Intelektualne usluge** obuhvaćaju usluge sudaca porotnika koji imaju pravo na isplatu bruto naknade 3,32 EUR po satu prisutnosti na ročištu, naknadu za prijevoz od mjesta boravka do suda,te doprinos za zdravstveno osiguranje koji se plaća na taj bruto iznos u iznosu 7,50% na bruto iznos. Isplaćuju se i naknade za vještačenja kao i usluge prevoditelja i tumača. Rashodi za intelektualne usluge variraju ovisno o predmetima koji se vode na sudu. Naime, na sudu se trenutno vode sporovi s puno okrivljenika, pa suci najavljuju povećane troškove vještačenja. Također , Sud snosi troškove zastupanja i obrane odvjetnika po službenoj dužnosti. Pokazalo se da dosad planirani iznosi nisu bili realni i da ih je potrebno značajno povećati. Slijedom navedenog u okviru ove aktivnosti potrebno je povećati sredstva na **61.009 EUR u 2023 godini, 79.497 EUR u 2024. ,te 86.043 EUR u 2025.** godini.

Kako je došlo do povećanja cijene električne energije od 30%, a uredba Vlade je na snazi ograničeno vrijeme, te cijene lož ulja koja će vjerojatno još dodatno rasti, potrebno je planirati uvećana sredstva za energiju u iznosu **56.833EUR, 55.000 EUR u 2024.,te 59.725 EUR u 2025. godini** mjesečni trošak električne energije uz uredbu vlade iznosi 600 EUR, te lož ulja 20000 l X cca 1,50 EUR/l).

**Zakupnine** koje Sud plaća odnose se na najam strojeva za fotokopiranje i mjesečni trošak je oko 416 EUR, te bi godišnji iznos za najamnine 2023. za opremu bio **5000,00EUR**., **5000 EUR u 2024., te 5000 EUR u 2025.**

Za ostale materijalne rashode koji uključuju službena putovanja (1.300EUR), sitni inventar(2654 EUR), komunalne usluge(5.500 EUR), zdravstvene usluge(1327 EUR), računalne usluge(150EUR), naknade svjedocima, te premije osiguranja službenog automobila planira se u 2023. godini **10.931 EUR.** Za naknade za vođenje redovnog i depozitnog računa u HPB-u planira se**(300,00EUR), a za** kamate na leasing za službeni automobil **(400EUR). Za otplatu leasinga potrebno je u 2023. godini 7.817 EUR** jer je planirana nabavka još jednog službenog automobila za Stalnu službu u Požegi**. U 2024. godini** za navedene rashode planira se 17.389 EUR jer će biti vjerojatno potrebno veće ulaganje u dotrajali sitni inventar, te se planira sistematski pregled zaposlenika pa će biti i veći rashodi za zdravstvene usluge. Za otplatu leasinga **u 2024. planira se 7817 EUR**. U **2025**. godini planiraju se navedeni rashodi u iznosu **12.233 EUR, te 4313 EUR** za otplatu leasinga jer će leasing za službeni automobil u Slavonskom Brodu biti otplaćen, pa je taj iznos smanjen u odnosu na 2024. godinu.

**PRIJENOS SREDSTAVA IZ PRETHODNE I U SLJEDEĆU GODINU**

Vlastiti prihodi u iznosu 611 EUR bit će utrošeni tijekom godine u kojoj su i naplaćeni za plaćanje dijela rashoda električne energije i dijela rashoda uredskog materijala, tako da se ne planira donos i odnos u financijskom planu za razdoblje 2023.-2025.

**UKUPNE I DOSPJELE OBVEZE**

|  |  |
| --- | --- |
|  | Stanje obveza na 31.12.2021. Stanje obveza na 31.06.2022. |
| Ukupne obveze  Dospjele obveze | 2.035.600,00 kn ( 270.170,55 EUR) 1.716.423,65kn ( 227.808,56EUR)  0 0 |

Ukupne obveze na dan 31.12.2021. iznosile su 2.035.600,00 kn (270.170,55 EUR) a odnosile su se na plaće za 12/21, prijevoz zaposlenika za 12/21, a koji su isplaćeni u siječnju 2022. godine, te obveze za uplaćene jamčevine. Obveze na dan 30.06.2022. iznosile su 1.716.423,65 kuna (227.808,56 EUR) a odnosile su se na plaću za 6/22, prijevoz zaposlenika, te uplaćene jamčevine. Sve obveze nisu bile dospjele, jer se plaće isplaćuju sljedeći mjesec za prethodni, a jamčevine su također obveze koje nemaju točan datum dospijeća.